Τσάρλι (ταινία, 1968)

Το Τσάρλι (αγγλ. Charly) είναι δράμα παραγωγής 1968 σε σκηνοθεσία Ραλφ Νέλσον και αποτελεί διασκευή του διηγήματος του Ντάνιελ Κις Flowers for Algernon που κυκλοφόρησε το 1959, η οποία έγινε από τον Στέρλινγκ Σίλιφαντ. Πρωταγωνίστές της ταινίας είναι ο Κλιφ Ρόμπερτσον που βραβεύτηκε με Όσκαρ Α' Ανδρικού Ρόλου, η Κλερ Μπλουμ, ο Λίον Τζάνεϊ, η Λίλα Σκάλια και ο Ντικ Βαν Πάτεν.

 Υπόθεση 
Ο Τσάρλι Γκόρντον (Κλιφ Ρόμπερτσον) είναι ένας άνδρας με νοητική καθυστέρηση που προσπαθεί να επιβιώσει. Γνωρίζει το πρόβλημά του και προσπαθεί να γίνει καλύτερος άνθρωπος πηγαίνοντας στο σχολείο, όπου διδάσκεται γραφή κι ανάγνωση χωρίς όμως ιδιαίτερη πρόοδο. Τότε η καθηγήτριά του Άλις Κίνιαν (Κλαιρ Μπλουμ) τον πηγαίνει σε μια κλινική όπο εξετάζεται από γιατρούς. Οι γιατροί βάζουντ τον Τσάρλι να συναγωνιστεί ένα ποντίκι ονόματι Άλτζερνον, σε ένα απλό τεστ νοητικής ταχύτητας. Ο Τσάρλι, ηττείται συνεχώς από τον Άλτζερνον και απογοητεύεται. Στη συνέχεια η δεσποινίδα Κίνιαν προσπαθεί να πείσει τους γιατρούς της κλινικής να υποβάλουν τον Τσάρλι σε μια χειρουργική επέμβαση που βρίσκεται ακόμη σε πειραματικό στάδιο, ώστε να καλυτερεύσει η νοητική του κατάσταση. Μετά την επέμβαση η κατάσταση του Τσάρλι καλυτερεύει και σιγά σιγά μορφώνεται εώς ότου φτάσει σε επίπεδα ιδιοφυΐας. Οι συνέπειες όμως πρόκειται να είναι τραγικές όταν ο Τσάρλι μαθαίνει την αλήθεια που κρύβεται πίσω από την επέμβασή του.

 Πληροφορίες παραγωγής 
Ταινία βασισμένη στο μπεστ σέλερ του Ντάνιελ Κις "Λουλούδια για τον Άλτζερνον". Το μυθιστόρημα του Κις είχε ήδη μεταφερθεί στη μικρή οθόνη, σε μια τηλεταινία με τίτλο The Two Worlds of Charly Gordon, στην οποία είχε συμμετάσχει κι ο ηθοποιός Κλιφ Ρόμπερτσον και αγόρασε τα του μυθιστορήματος με σκοπό την παραγωγή της κινηματογραφικής του μεταφοράς στην οποία επρόκειτο να πρωταγωνιστήσει ο ίδιος. Ο Ραλφ Νέλσον, σκηνοθέτης της ταινίας είχε σκηνοθετήσει επίσης τον Σίντνεϊ Πουατιέ 5 χρόνια πριν για την ταινία Κάτω από το βλέμμα του Θεού (Lilies of the Field, 1963), που είχε χαρίσει στον αφρο-Αμερικανό ηθοποιό Όσκαρ Α' Ανδρικού Ρόλου. Την ίδια τύχη επρόκειτο να έχει κι ο Ρόμπερτσον. Η ταινία προβλήθηκε τον Σεπτέμβριο του 1968 κατακτώντας τους κριτικούς, ενώ το National Board Of Review την κατέταξε στην τέταρτη θέση ως μια από τις καλύτερες της χρονιάς και απένειμαν το βραβείο του καλύτερου ηθοποιού στον Ρόμπερτσον.

 Κριτικές 
Οι New York Times χαρακτήρισαν την ταινία ένα σύγχρονο δράμα, που για πρώτη φορά ερευνά την νοητική καθυστέρηση φλερτάροντας με γλυκόπικρο τρόπο με εκείνη. Καθώς η ερμηνεία του Κλιφ Ρόμπερτσον βάζει τον θεατή στη θέση του παρατηρητή που χωρίς να το θέλει χαίρεται για το γεγονός ότι δε βρίσκεται στη θέση του Τσάρλι. 

Ενώ ο διάσημος κριτικός Ρόμπερτ Έμπερτ επαίνεσε τις ερμηνείες των Ρόμπερτσον και Μπλουμ τονίζοντας ότι η σχέση του μαθητή με την καθηγήτρια και ψυχολόγο έχει ερευνηθεί με άψογο τρόπο. Ο Έμπερτ τονίζει ότι: Εκείνη νοιάζεται για εκείνον αλλά καταλαβαίνει ανεπαρκώς την κατάστασή του. Τα προβλήματα αρχίζουν να εμφανίζονται όταν ο Τσάρλι ξεπερνά τα όρια του IQ του μέσου ανθρώπου και γίνεται ιδιοφυΐα, αφήνοντας πίσω του την ψυχολογική και συναισθηματική πρόοδο. Είναι η προσωπική κρίση του Τσάρλι που κάνει το φιλμ αξιόλογο. 

 Βραβεία 
Ο Κλιφ Ρόμπερτσον προτάθηκε για Όσκαρ Α' Ανδρικού Ρόλου έχοντας ως συνυποψήφιούς του τον Άλαν Μπέιτς για το Ο άνθρωπος από το Κίεβο (The Fixer), τον Άλαν Άρκιν για το Ο πόνος της σιωπής (The Heart Is a Lonely Hunter), τον Ρον Μούντι για το Όλιβερ! (Oliver!) και τον Πήτερ Ο' Τουλ για Το Λιοντάρι του Χειμώνα (The Lion In Winter) και τελικά κέρδισε. 

Βραβεία Ακαδημίας Κινηματογράφου (Όσκαρ) 

Βράβευση:
 Α' Ανδρικού Ρόλου - Κλιφ Ρόμπερτσον

 Αναγνώριση 
Μερικές δεκαετίες αργότερα το περιοδικό "Entertainment Weekly" συμπεριέλαβε τον Τσάρλι στη λίστα με τα 25 μεγαλύτερα δράματα όλων των εποχών.

 Παραπομπές 

 Εξωτερικοί σύνδεσμοι 

Κατηγορία:Αμερικανικές ταινίες της δεκαετίας 1960
Κατηγορία:Ταινίες του 1968
Κατηγορία:Αγγλόφωνες ταινίες
Κατηγορία:Ταινίες με ηθοποιό που κέρδισε Όσκαρ Α' Ανδρικού Ρόλου
Κατηγορία:Αμερικανικές δραματικές ταινίες
Κατηγορία:Ταινίες παραγωγής ABC Motion Pictures
Κατηγορία:Ταινίες γυρισμένες στη Μασαχουσέτη